section_heading: Topografija
paragraph_text: Većina teritorija Moldavije je umjereno brdska s mnogim potocima i rijekama. Geološki Moldavija leži prvenstveno na dubokoj sedimentnoj stijeni. Moldavska brda su dio Moldavske visoravni, koja geološki potječe od Karpata. Na sjeveru države su brežuljci koji imaju prosječnu visinu od 240 do maksimalnih 320 metara. Moldavski plato ima prosjek od 200 metara i maksimalnu visinu od 250 metara i može se podijeliti u Balti stepe i Srednjo prutsku dolinu. Središnja moldavska visoravn je prosječne nadmorske visini od oko 350 do 400 m, isprepletena dubokim ravnim dolinama, gudurama i depresijama. Najviši vrh zemlje Bălăneşti je s 1.407 ili 1.410 metara ovisno o izvoru, nalazi se u zapadnom dijelu Središnje moldavske visoravni. Prema jugu i jugoistoku brda su visoka 150-200 metara s ima brojnim gudurama i ponorima. Pridnjestrovlje se nalazi na ograncima u Podolske visoravni (rumunjski: Podişul Podoliei, ukrajinski: Volyno-Podil's'ka vysochyna). Južna polovica Pridnjestrovlja može se smatrati zapadnom krajem euroazijske stepe i ima prosječnu visinu od 100 metara a maksimalno 170 metara. Visoka desna obala i niska lijeva obala Dnjestra su ovdje u oštrom kontrastu.